Publication: Magyar Közlöny
Issue: MK-2004-66 (Year: 2004, Number: 66)
Era: 2004-2010
Section: 2. számú melléklet a 88/2004. (V. 15.) FVM rendelethez
Paragraph Index: 832

1. A késztermék ellenõrzése céljából egy gyártási tételnek minõsül a gyógyszerforma minden olyan mennyiségegysége, amely ugyanazon kiindulási anyagmennyiségbõl készült, és amelyek ugyanazon a gyártási, illetve sterilizálási folyamatokon mentek keresztül, vagy, folyamatos gyártás esetén, a gyógyszerformának minden olyan egysége, amelyet egy adott idõtartam alatt gyártottak. A forgalomba hozatali engedély iránti kérelemnek fel kell sorolnia mindazon vizsgálatokat, amelyeket rutinszerûen a késztermék minden egyes gyártási tételén elvégeztek. Meg kell adni azon vizsgálatok gyakoriságát is, amelyekre nem rutinszerûen kerül sor. Fel kell tüntetni a kibocsátási értékeket a tûrési határokkal. A 13. § (4) bekezdésének, (5) bekezdésének a) pontja, valamint a 17. §-a szerint a forgalomba hozatali engedély iránti kérelemhez csatolt részletes adatoknak és dokumentumoknak tartalmazniuk kell a késztermék felszabadítása céljából végzett ellenõrzõ vizsgálatokat. Ezeket a következõ követelményeknek megfelelõen kell benyújtani: Az Európai Gyógyszerkönyvben vagy – ennek hiányában – valamely tagállam nemzeti gyógyszerkönyvében található általános cikkelyek rendelkezéseit kell alkalmazni az ezekben leírt összes készítményre. Amennyiben az Európai Gyógyszerkönyvben vagy – ennek hiányában – valamely tagállam nemzeti gyógyszerkönyvében található általános cikkelyekben nem szereplõ vizsgálati eljárásokat és minõségi követelményeket alkalmaznak, bizonyítani kell, hogy a késztermék, ha ezeknek a cikkelyeknek megfelelõen vizsgálnák, megfelelne az adott gyógyszerkönyvben az adott gyógyszerformára meghatározott minõségi követelményeknek. 1.1. A készítmény (a késztermék) általános jellemzõi A készterméken elvégzett vizsgálatok közé mindig be kell iktatni egyes, a termék általános tulajdonságaira irányuló vizsgálatokat. Ezek a vizsgálatok megfelelõ esetben az átlagos tömeg és az ettõl való legnagyobb eltérés ellenõrzésébõl, mechanikai, fizikai vagy mikrobiológiai vizsgálatokból, organoleptikai tulajdonságok, fizikai jellemzõk, mint a sûrûség, pH-érték, refrakciós index stb. vizsgálatából állnak. A kérelmezõnek minden egyes esetben minden ilyen jellemzõre meg kell adnia a szabványos értéket, valamint a tûréshatárokat. A vizsgálatok körülményeinek és – szükség esetén – az alkalmazott mûszereknek/készüléknek, valamint szabványoknak a leírása pontos részletekbe menõen kötelezõ minden olyan esetben, amikor azok nem szerepelnek az Európai Gyógyszerkönyvben vagy valamely tagállam nemzeti gyógyszerkönyvében; ugyanez érvényes olyan esetekben, amikor a gyógyszerkönyvekben elõírt hivatalos módszerek nem alkalmazhatók. Ezen túlmenõen a szájon át beadásra kerülõ szilárd halmazállapotú gyógyszerformáknál in vitro vizsgálatokat kell végezni a bennük lévõ hatóanyag vagy hatóanyagok felszabadulási és kioldódási sebességének meghatározására; ezeket a vizsgálatokat akkor is el kell végezni, ha az alkalmazás módja ugyan más, de az ÁOGYTI azt szükségesnek ítéli. 1.2. A hatóanyagok azonosítása és meghatározása A hatóanyagok azonosítását és meghatározását vagy egy üzemi gyártási tételbõl származó reprezentatív mintán, vagy több adagolási egység egyedi analízisével kell elvégezni. Megfelelõen indokolt esetek kivételével a késztermékben található hatóanyag-tartalom legnagyobb elfogadható eltérése a gyártás idején nem haladhatja meg a ± 5%-ot. A stabilitási vizsgálatok alapján a gyártónak javaslatot kell tennie és indokolnia kell a késztermék hatóanyagtartalmának a felhasználhatósági idõtartam végén is elfogadható határértékeire. Bizonyos kivételes esetekben, különlegesen összetett keverékeknél, ahol a nagy számban vagy igen kis mennyiségben jelen lévõ hatóanyag kimutatására nehezen kivitelezhetõ, bonyolult kimutatási módszerekre lenne szükség minden egyes gyártási tételnél, a késztermék egy vagy több hatóanyagának vizsgálatától el lehet tekinteni, azzal a kifejezett feltétellel, hogy ezek meghatározását a gyártásközi ellenõrzés során végzik el. Ezeknek az anyagoknak a jellemzését is kell végezni. Ezt az egyszerûsített eljárást mennyiségi vizsgálati módszerrel kell kiegészíteni, amely az ÁOGYTI számára lehetõvé teszi annak a megítélését, hogy az állatgyógyászati készítmény a forgalomba hozatal után is megfelel-e a követelményeknek, specifikációknak. Egy in vivo vagy in vitro biológiai vizsgálat kötelezõ minden olyan esetben, amikor a fizikai-kémiai módszerek nem adnak megfelelõ információt a termék minõségérõl. Az ilyen vizsgálat – ha lehetséges – referenciaanyagokat és olyan statisztikai analízist tartalmazzon, amely lehetõvé teszi a megbízhatósági határértékek kiszámolását. Ha ezeket a vizsgálatokat a késztermékkel nem lehet elvégezni, akkor a gyártási folyamat minél késõbbi közbülsõ szakaszában kell elvégezni. Ha a B. szakaszban megadott részletes adatok azt mutatják, hogy a gyógyszerkészítmény gyártásakor egy hatóanyagból jelentõs fokú rámérést alkalmaznak, a készterméken végzett ellenõrzõ vizsgálatok leírásának ki kell terjednie – ahol kivitelezhetõ – a rámért anyagban végbement változásoknak a kémiai, szükség esetén toxiko-farmakológiai vizsgálatára, amelyeken az anyag keresztülment, valamint lehetõség szerint a bomlástermékek jellemzésére, illetve meghatározására. 1.3. A segédanyagok összetevõinek azonosítása és kimutatása Amilyen mértékben szükséges, legalább a segédanyagokat azonosítási vizsgálatnak kell alávetni. A színezékek azonosítására javasolt vizsgálati módszerekkel igazolni kell, hogy az anyag szerepel a 78/25/EGK tanácsi irányelv mellékletének felsorolásában. Alsó és felsõ határérték vizsgálata kötelezõ a tartósító anyagok esetében, és a felsõ határérték vizsgálata bármilyen más olyan segédanyag összetevõre, amely az élettani funkciókat befolyásolhatja; alsó és felsõ határérték vizsgálata kötelezõ minden olyan segédanyag esetében, amely befolyásolhatja a hatóanyag biológiai hasznosulását, kivéve, ha a biológiai hasznosulás mértéke más, megfelelõ vizsgálatokkal bizonyítható. 1.4. Ártalmatlansági vizsgálatok A forgalomba hozatali engedély iránti kérelemmel együtt benyújtott toxikofarmakológiai vizsgálatokon kívül a biztonságos alkalmazást bizonyító vizsgálatoknak, minden olyan esetben, amikor az ilyen vizsgálatokat a termék minõségének ellenõrzése érdekében rutinszerûen kell elvégezni, az ártalmatlansági vizsgálatoknak, így sterilitás, a bakteriális endotoxinokra irányuló, pirogenitás, és állaton végzett lokális tolerancia vizsgálatoknak is szerepelniük kell a részletes minõség ellenõrzési adatok között. G. STABILITÁSI VIZSGÁLAT A forgalomba hozatali engedély iránti kérelemhez a 13. § (2) bekezdésének c) pontja, és 13. § (4) bekezdése szerint mellékelt részletes adatokat és dokumentumokat a következõ követelményeknek megfelelõen kell benyújtani. Leírást kell adni azokról a vizsgálatokról, amelyekkel a kérelmezõ a javasolt eltarthatósági idõt, a tárolási körülményeket és az eltarthatósági idõtartam végén a jellemzõ specifikációkat, minõségi követelményeket meghatározta. Gyógyszeres takarmányokhoz való gyógypremixek esetén szükség szerint meg kell határozni az ezen gyógypremixekbõl a javasolt használati utasításnak megfelelõen gyártott gyógyszeres takarmányok eltarthatósági idejét. Ha a készterméket felhasználás elõtt fel kell oldani, a feloldott termék megfelelõ stabilitási adatokkal alátámasztott eltarthatósági idejét is igazolni kell. Többadagos ampulláknál be kell mutatni a stabilitási adatokat az injekciós üveg eltarthatósági idejének igazolására, az elsõ alkalmazást követõen. Ha a késztermékben bomlástermékek keletkezhetnek, a kérelmezõnek le kell írni ezeket, és megfelelõ módszereket, illetve vizsgálatokat kell javasolni ezek kimutatására. A következtetéseknek tartalmaznia kell a vizsgálatok eredményeit és értékelését, és alá kell támasztani a javasolt eltarthatósági idõt a javasolt tárolási körülmények mellett, valamint az eltarthatósági idõtartam végén a késztermék minõségi követelményeit, ha azt a javasolt tárolási körülmények között tárolták. Meg kell adni a bomlástermékek elfogadható legnagyobb szintjét az eltarthatósági idõtartam végén. A termék és tartálya közötti kölcsönhatásra irányuló vizsgálatot akkor kell benyújtani, ha ilyen kölcsönhatás lehetõsége felmerül, különös tekintettel az injekciós és belsõ alkalmazásra szolgáló aeroszol készítményekre.

Source: https://magyarkozlony.hu/hivatalos-lapok/2da0251a314472f1f2e0f98722f70fdf89c74b0f/dokumentumok/07b58048caae74fc2c99a18ed8bfe9beace70b2a/letoltes